Bad Boys for Life

***Bad Boys for Life*** er en amerikansk actionkomedie regissert av Adil & Bilall. Filmen er oppfølgeren til *[[Bad Boys II]]* (2003) og den tredje filmen i *Bad Boys*-filmserien. Will Smith og Martin Lawrence spiller hovedrollene.

Filmen hadde premiere i USA den 17. januar 2020, og ble utgitt av Sony Pictures under Columbia Pictures-merket.

## Handling
Isabel Aretas, enken etter kartell-lederen Benito, stikker av fra et meksikansk fengsel ved hjelp av sønnen Armando. Isabel sender deretter Armando til Miami, og gir ham i oppgave å gjenvinne en større sum penger som faren hans Benito hadde gjemt, i tillegg til å myrde de ansvarlige for farens arrestasjon. Isabel krever at Armando myrder detektiv Mike Lowrey sist. I Miami følger Mike etter Armando, sammen med sin partner Marcus Burnett. Men Marcus ønsker å tilbringe mer tid sammen med familien sin, etter at barnebarnet hans blir født. Så han forteller Mike at han har planer om å trekke seg, til Mikes fortvilelse. Men under en fest for å feire barnebarnet til Marcus, blir Mike skutt av Armando og ligger i koma i flere måneder. Etter Mike kommer seg er han fast bestemt på å hevn, og forsøker uten hell å rekruttere den nå pensjonerte Marcus - noe som forårsaker en konflikt mellom dem. Kaptein Howard innser at Mike ikke vil følge ordre om å holde seg unna etterforskningen, og lar ham motvillig samarbeide med Advanced Miami Metro Operations (AMMO) som blir ledet av Mikes tidligere kjæreste Rita.

Kaptein Howard avslører senere sine intensjoner om å pensjonere seg. Men kort tid senere blir han brått myrdet av Armando. Kapteinens død trekker også Marcus ut av pensjonist-tilværelsen. Privat avslører Mike for Marcus at Armando kan være sønnen hans. Før han samarbeidet med Marcus, jobbet Mike undercover for Aretas-kartellet hvor han møtte Isabel. De ble forelsket og hadde til hensikt å stikke av sammen. Men Mike var fremdeles lojal mot politiet, og innså etter hvert hvor farlig Isabel hadde blitt. Til tross for Mikes motstand, blir Marcus og AMMO med ham til Mexico City for å endelig konfrontere Isabel. En skuddveksling oppstår raskt mellom AMMO og Isabels håndlangere. Marcus konfronterer Isabel, mens Mike forklarer sannheten til Armando. I et raseri-anfall slår Armando mot Mike, som nekter å slå ham tilbake. Armando krever sannheten fra moren sin, og Isabel bekrefter at Mike er hans biologiske far. Armando innså at oppgaven han brukte en levetid på å trene for var løgn.

## Skuespillere
* Will Smith som Michael Eugene 'Mike' Lowrey.
* Martin Lawrence som Marcus Miles Burnett.
* Vanessa Hudgens om Kelly, ansatt ved AMMO
* Alexander Ludwig som Dorn, teknologi-ekspert ved AMMO
* Paola Núñez som Rita Secada. Leder for AMMO i Miami, og er Mikes tidligere kjæreste
* Jacob Scipio som Armando Aretas, sønnen til Mike og Isabel.
* Charles Melton som Rafe, medlem av AMMO
* Kate del Castillo som Isabel Aretas, Mikes tidligere elskerinne, og moren til Armando.
* Nicky Jam som Lorenzo 'Zway-Lo' Rodríguez.
* Joe Pantoliano som kaptein Conrad Howard
* Theresa Randle som Theresa Burnett, kona til Marcus
* Massi Furlan som Lee Taglin
* Happy Anderson som Jenkins
* Dennis Greene som Reggie McDonald, Megans ektemann
* Bianca Bethune som Megan Burnett, datteren til Marcus og Theresa
* Michael Bay som Wedding M.C.
* DJ Khaled som Manny.
* Rory Markham som Booker Grassie
* Ivo Nandi som Carver Remy

## Referanser


## Eksterne lenker
*